**CONCURSUL PENTRU OCUPAREA POSTURILOR**

**DE ASISTENT UNIVERSITAR PE PERIOADĂ DETERMINATĂ**

1. La concurs pot participa studenții-doctoranzi înmatriculați în cadrul Universității de Medicină și Farmacie ”Carol Davila” din București care îndeplinesc condițiile de înscriere la concurs, fără discriminare, conform legii.
2. Pentru înscrierea la concursul pentru ocuparea postului de asistent universitar pe perioadă determinată este necesară îndeplinirea următoarelor condiții:

* statutul de student-doctorand în cadrul Universității de Medicină și Farmacie ”Carol Davila” din București;
* domeniul de pregătire al studentului-doctorand să fie în domeniul postului scos la concurs.

1. Dosarul de înscriere pentru ocuparea postului de asistent universitar pe perioadă determinată se depune on-line și conține următoarele documente:

* copertă tip - tipizat UMF;
* cererea de înscriere la concurs semnată de - tipizat UMF;
* curriculum vitae tip Europass;
* lista de lucrări ale candidatului;
* declarație pe proprie răspundere a candidatului în care se indică situațiile de incompatibilitate prevăzute de Legea nr. 199/2023 în care s-ar afla în cazul câștigării concursului sau lipsa acestor situații de incompatibilitate - tipizat UMF;
* titlul de medic rezident sau a unui titlu superior în specialitatea postului (sunt exceptate de la această prevedere posturile de la disciplinele care nu au corespondent în rețeaua Ministerului Sănătății și cele de la disciplinele preclinice);
* copii ale următoarelor documente:

- diploma de licență și suplimentul la diplomă/foaia matricolă;

- diploma de master și suplimentul la diploma /foaia matricolă;

- alte diplome care atestă studiile candidatului;

* copia cărții de identitate sau, în cazul în care candidatul nu are carte de identitate, copia pașaportului;
* în cazul în care candidatul și-a schimbat numele, copii legalizate după documente care atestă schimbarea numelui (certificat de căsătorie sau dovada schimbării numelui);
* acordul scris al conducătorului de doctorat pentru ca studentul-doctorand să candideze pe un anumit post de asistent, acord din care trebuie să reiasă că activitatea didactică ce urmează a fi prestată nu afectează în mod negativ timpul disponibil al studentului-doctorand pentru programul individual de cercetare științifică și că disciplinele postului sunt din domeniul de cercetare al tezei de doctorat.
* chitanța aferentă taxei de înscriere la concurs în cuantum de **200 lei**.

1. Îndeplinirea de către un candidat a condițiilor de prezentare la concurs este certificată de Direcția Generală Secretariat a Universității de Medicină și Farmacie ”Carol Davila” din București, pe baza verificării informațiilor din dosarul de concurs.

**NOTĂ**

Candidații care promovează concursul vor prezenta documentele în original la întocmirea formelor de angajare.